CELEX: 32004R2262
Language: lv
Date: 2004-12-28 00:00:00
Title: Komisijas Regula (EK) Nr. 2262/2004 (2004. gada 28. decembris), ar ko nosaka privātās uzglabāšanas atbalsta summu atsevišķiem zvejniecības produktiem 2005. zvejas gadā

30.12.2004   
            
            
               LV
            
            
               Eiropas Savienības Oficiālais Vēstnesis
            
            
               L 389/21
            
         
      KOMISIJAS REGULA (EK) Nr. 2262/2004
   (2004. gada 28. decembris),
   ar ko nosaka privātās uzglabāšanas atbalsta summu atsevišķiem zvejniecības produktiem 2005. zvejas gadā
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1999. gada 17. decembra Regulu (EK) Nr. 104/2000 par zivsaimniecības un akvakultūras produktu tirgus kopīgo organizāciju (1),
   ņemot vērā Komisijas 2000. gada 21. decembra Regulu (EK) Nr. 2813/2000, kas nosaka sīki izstrādātus noteikumus Padomes Regulas (EK) Nr. 104/2000 piemērošanai par privātās uzglabāšanas atbalsta piešķiršanu atsevišķiem zvejniecības produktiem (2), un jo īpaši tās 1. pantu,
   tā kā:
   
               (1)
            
            
               Atbalstam nav jāpārsniedz tehnisko un finansiālo izmaksu summa, kas reģistrēta Kopienā zvejas gadā pirms attiecīgā gada.
            
         
               (2)
            
            
               Lai izvairītos no ilgtermiņa uzglabāšanas, saīsinātu samaksas laiku un samazinātu kontroļu nastu, privātais uzglabāšanas atbalsts ir jāsamaksā ar vienu iemaksu.
            
         
               (3)
            
            
               Šajā regulā paredzētie pasākumi ir saskaņā ar Zvejniecības produktu pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   2005. zvejas gadam privātās uzglabāšanas atbalsta summa Regulas (EK) Nr. 104/2000 II pielikumā uzskaitītajiem produktiem, ir šāda:
   
               —
            
            
               
                           pirmais mēnesis:
                        
                        
                           EUR 200 par tonnu,
                        
                     
         
               —
            
            
               
                           otrais mēnesis:
                        
                        
                           EUR 0 par tonnu.
                        
                     
         2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2005. gada 1. janvāra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2004. gada 28. decembrī
      
         
            Komisijas vārdā —
         
            Komisijas loceklis
         
         Joe BORG
         
      
   
   
      (1)  OV L 17, 21.1.2000., 22. lpp.
   
   
      (2)  OV L 326, 22.12.2000., 30. lpp.